Pierre Moscovici

Pierre Moscovici (sündinud 16. septembril 1957 Pariisis) on Prantsusmaa ja Euroopa Liidu poliitik. Ta on alates 3. juunist 2020 Prantsusmaa riigikontrolör.  

Moscovici oli aastatel 1994–1997 ja uuesti aastatel 2004–2007 Euroopa Parlamendi liige.  

1997. aastast oli ta Rahvuskogu liige, kes oli valitud 4. valimisringkonnast Doubs' departemangust. Juunist 1997 kuni maini 2002 oli ta Prantsusmaa Euroopa asjade minister Lionel Jospini valitsuses.  

16. mail 2012 sai temast Jean-Marc Ayrault' valitsuses majandus- ja rahandusminister. Pärast 2012. aasta parlamendivalimisi oli ta 2014. aastani rahandusminister.

Aastatel 2014–2019 oli ta Euroopa Komisjoni majandus- ja rahandusvolinik Junckeri komisjonis.

Tunnustus
 2001 Maarjamaa Risti I klassi teenetemärk

 Isiklikku 
Tema isa oli Prantsuse sotsiaalpsühholoog Serge Moscovici.

Välislingid

Blogi

Kategooria:Prantsusmaa poliitikud
Kategooria:Prantsusmaalt valitud Euroopa Parlamendi liikmed
Kategooria:Euroopa Komisjoni volinikud
Kategooria:Maarjamaa Risti I klassi teenetemärgi kavalerid
Kategooria:Sündinud 1957
Kategooria:Rahandusministrid